CELEX: 62018TN0511
Language: da
Date: 2019-02-04 00:00:00
Title: Sag T-511/18: Sag anlagt den 4. februar 2019 — XH mod Kommissionen

8.4.2019   
            
            
               DA
            
            
               Den Europæiske Unions Tidende
            
            
               C 131/52
            
         
      Sag anlagt den 4. februar 2019 — XH mod Kommissionen
      (Sag T-511/18)
      (2019/C 131/61)
      Processprog: engelsk
      
         Parter
      
      
         Sagsøger: XH (ved advokat E. Auleytner)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 13. november 2017 (IA nr. 25-2017) om ikke at opføre sagsøgeren på listen over forfremmede tjenestemænd i 2017.
               
            
                  —
               
               
                  Annullation af ansættelsesmyndighedens afgørelse af 7. juni 2018 som svar på den af sagsøgeren indgivne klage.
               
            
                  —
               
               
                  Sagsøgte tilpligtes at betale en erstatning på 20 000 EUR for sagsøgerens ikke-økonomiske tab og en erstatning på 45 000 EUR for sagsøgerens økonomiske tab.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Med det første anbringende har sagsøgeren anfægtet indholdet af hendes karriereudviklingsrapporter som grundlag for den pågældende forfremmelse og har gjort gældende, at den pågældende afsluttede forfremmelsesprocedure var ulovlig og at det var umuligt og ulovligt a posteriori at lovliggøre denne efter afslutningen af forfremmelsesåret.
                  
                              —
                           
                           
                              Sagsøgeren har gjort gældende, at det var umuligt at godtgøre, at de værdibaserede bedømmelser kunne have været udført anderledes, hvis der ikke var blevet taget hensyn til den ulovlige midtvejsrapport på forskellige tidspunkter under forfremmelsesproceduren.
                           
                        
                              —
                           
                           
                              Sagsøgeren har gjort gældende, at der er begået en retlig fejl og at den anfægtede forfremmelsesprocedure var ulovlig: tilsidesættelse af Kommissionens afgørelse C(2013) 8968 final af 16. december 2013 om almindelige gennemførelsesbestemmelser til vedtægtens artikel 45, tilsidesættelse af vedtægtens artikel 45, stk. 1, i lyset af artikel 7 i Den Europæiske Unions charter om grundlæggende rettigheder, og manglende egentlig sammenligning af fortjenesterne.
                           
                        
                              —
                           
                           
                              Sagsøgeren har endvidere gjort gældende, at der er anlagt et åbenbart urigtigt skøn ved anvendelsen af de forfremmelseskriterier, der er fastsat i vedtægtens artikel 45, i lyset af artikel 7 i Den Europæiske Unions charter om grundlæggende rettigheder.
                           
                        
            
                  2.
               
               
                  Med det andet anbringende har sagsøgeren gjort gældende, at den anfægtede forfremmelsesprocedure var ulovlig, henset til sagsøgerens forfremmelsessagsakter og hendes karriereudviklingsrapporter. Den påståede ulovlighed førte til udelukkelsen af den forfremmelse, som hun ellers kunne have forventet, hvis der var blevet foretaget en korrekt sammenligning af fortjenester.